《知府黄龙图 其四》
宋代·刘弇

从古无双江夏黄，此身亲簉玉宸傍。暂闲十载陶钧手，犹胜一时鹓鹭行。

况复唐虞新日月，不妨伊傅好舟航。愿酬千里邦人祝，直筑沙堤到大梁。

作者简介：刘弇（1048-1102）字伟明，号云龙，安福（今属江西）人。元丰进士。知嘉州峨眉县，改太学博士。元符中，进南郊大礼赋，除秘书省正字。徽宗时，改著作佐郎、实录检讨官。崇宁元年卒，年五十五。《宋史》有传。著有《龙云集》三十二卷，词有《彊村丛书》本《云龙先生乐府》一卷。